Αλεξάντρα Νταντάριο

Η Αλεξάντρα Άννα Νταντάριο, γεννήθηκε στις 16 Μαρτίου του 1986 στη Νέα Υόρκη και είναι Αμερικανίδα ηθοποιός του κινηματογράφου. Έγινε ευρέως γνωστή ως Annabeth Chase στη σειρά ταινιών «Percy Jackson» και ως Blake Gaines στη ταινία «San Andreas». Από την αρχή της καριέρας της, έχει  πρωταγωνιστήσει σε πολλές ταινίες όπως στις «Texas Chainsaw 3D» και «Hall Pass», ενώ έχει κάνει εμφανίσεις ως guest star, στις σειρές «American Horror Story: Hotel», «White Collar», «True Detective» και «It’s Always Sunny in Philadelphia». Έγινε επίσης γνωστή για τον ρόλο της ως Summer Quinn, στη ταινία «Baywatch».

Παιδικά χρόνια 
Η Αλεξάντρα Νταντάριο γεννήθηκε και μεγάλωσε στη Νέα Υόρκη των Η.Π.Α., και είναι το μεγαλύτερο παιδί της δικηγόρου Χριστίνα Νταντάριο, με τον εισαγγελέα και πρώην επικεφαλής της αντιτρομοκρατικής μονάδας NYPD της Νέας Υόρκης, Ρίτσαρντ Νταντάριο. Έχει επίσης ένα αδελφό, τον Μάτθιου Νταντάριο όπου είναι επίσης ηθοποιός και μια αδελφή που ονομάζεται Κάθριν. Έχει Αμερικανική υπηκοότητα, ενώ έχει Ιταλική, Τσέχικη, Αγγλική και Ιρλανδική καταγωγή. Ο παππούς της από τη μεριά του πατέρα της, είναι ο Εμίλιο Ε. Νταντάριο, όπου ήταν Δημοκρατικός πολιτικός και μέλος της Βουλής των Αντιπροσώπων της Αμερικής για την πολιτεία του Κονέκτικατ, από το έτος 1959 έως το έτος 1971. Η Αλεξάντρα είναι απόφοιτος των κολεγίων Brearley και Professional Children’s School, καθώς και του Marymount Manhattan College.

Καριέρα 
Σε ηλικία έντεκα ετών, αποφάσισε να γίνει ηθοποιός, ενώ λίγα χρόνια αργότερα σε ηλικία δεκαέξι ετών έπαιξε τον πρώτο της ρόλο, στη σαπουνόπερα «All My Children». Ο πρώτος σημαντικός ρόλος της, ήταν τo 2010 ως Annabeth Chase, στη ταινία επιστημονικής φαντασίας και περιπέτειας «Percy Jackson & Olympians: The Lightning Thief». Το 2012, εμφανίστηκε στο μουσικό βίντεο του τραγουδιού των Imagine Dragons, “Radioactive” και ως guest star στη σειρά «It’s Always Sunny in Philadelphia», στο ρόλο της Ruby Taft. Στην ταινία τρόμου «Texas Chainsaw 3D», όπου προβλήθηκε στους κινηματογράφους το 2013, η Αλεξάντρα Νταντάριο πρωταγωνίστησε σε αυτή την ταινία, στο ρόλο της Heather Miller. Την ίδια χρονιά, εμφανίστηκε ως Annabeth Chase στο τελευταίο μέρος της ταινίας «Percy Jackson: Sea of Monsters» και στη κωμωδία «Burying the EX». Το 2014, έγινε ευρέως γνωστή με τη συμμετοχή της στη σειρά «True Detective», στο ρόλο της Lisa Tragnetti  όπου εμφανίστηκε σε τέσσερα επεισόδια του πρώτου κύκλου της σειράς. Το επόμενο έτος, πρωταγωνίστησε μαζί με το Ντουέιν Τζόνσον, στην ταινία περιπέτειας και δράματος, «San Andreas». Επίσης, το 2015, εμφανίστηκε ως guest star σε δύο ακόμα τηλεοπτικές σειρές, στη «The Last Man on Earth» και στη «American Horror Story: Hotel».  Το 2016, έπαιξε στην ταινία του Νίκολας Σπάρκς, «The Choice» και ένα χρόνο αργότερα, το 2017, πρωταγωνίστησε ξανά μαζί με τον ηθοποιό Ντουέιν Τζόνσον, στην κωμωδία δράσης, «Baywatch». Τον Φεβρουάριο του 2017, ο ηθοποιός Χένρι Κάβιλ ανακοίνωσε μέσω των μέσων μαζικής ενημέρωσης, ότι θα πρωταγωνιστήσει μαζί με την Αλεξάντρα Νταντάριο, στο ψυχολογικό θρίλερ «Nomis». Επιπλέον, μέσα στο έτος 2017, η Αλεξάντρα Νταντάριο θα πρωταγωνιστήσει μαζί με το μοντέλο Κέιτ Άπτον στη σέξι-κομεντί «The Layover», καθώς και στις κωμωδίες «When We First Met» και «We Have Always Lived in the Castle».

Προσωπική ζωή 
 Από το 2006 μέχρι το 2009, η Αλεξάντρα Νταντάριο ήταν σε μακροχρόνια σχέση με τον ηθοποιό, Τζέισον Φουξς. Από το 2009, είχε σχέση με τον συμπρωταγωνιστή της στις ταινίες «Percy Jackson», Λόγκαν Λέρμαν όπου και αρραβωνιάστηκαν στις 16 Δεκεμβρίου του 2016.

Φιλμογραφία

Ταινίες

Τηλεόραση

Μουσικά Βίντεο

Βιντεοπαιχνίδια

Παραπομπές

Πηγές 
 http://articlebio.com/alexandra-daddario

Αμερικανίδες ηθοποιοί κινηματογράφου